ปส.ทลายแก๊งยาบ้าที่บางปะอิน ยึดยาบ้า 24 กระสอบ รวมกว่า 5.5 ล้านเม็ด
ตำรวจ ปส.บุกจับแก๊งยาบ้าคาห้องเช่าใน อ.บางปะอิน ได้ 2 ผู้ต้องหาพร้อมยาบ้าซุกซ่อนอยู่ 24 กระสอบ จำนวน 5.5 ล้านเม็ด หลังขยายผลจากการจับครั้งก่อนแล้วพบว่ามีการซุกซ่อนยาเสพติดในบ้านหลังดังกล่าวเมื่อเวลา 13.30 นวันที่ 6 มี.ค.63 ที่ห้องเช่าไม่มีเลขที่ ซ.เปรมฤทัย 8 ต.เชียงรากน้อย อ.บางปะอิน จ.พระนครศรีอยุธยา พล.ต.ท.ชินภัทร สารสิน ผบช.ปส. และ พล.ต.ต.พรชัย. เจริญวงศ์ รอง ผบช.ปส. พล.ต.ท.อำพล บัวรับพร ผบช.ภ.1 พ.ต.อ.เอนก พงษ์สวัสดิ์ ผกก.สภ.พระอินทร์ราชา พร้อมตำรวจชุดปราบไพรี 43 ร่วมแถลงผลการปฏิบัติจับกุมและตรวจค้น ในบ้านหลังดังกล่าวมียาบ้าซุกซ่อนอยู่ 24 กระสอบ จำนวน 5.5 ล้านเม็ดเจ้าหน้าที่ตำรวจ กก.1. บก.ปส.4 ร่วมกับ สภ.พระอินทร์ราชา ได้ร่วมกันจับกุมผู้ต้องหา 2 คน คือ นายเลิศมงคล บุญดี หรืออาร์ม อายุ 27 ปี ชาวบ้าน ม.8 ตำบลเชียงรากน้อย อำเภอบางปะอิน จังหวัดพระนครศรีอยุธยา และนางสมหวัง จิตจันทร์ อายุ 51 ปี ชาวบ้าน หมู่ 3 ตำบลตลิ่งชัน อำเภอบางปะอิน จังหวัดพระนครศรีอยุธยา พร้อมของการจำนวน 1 รายการ 1. ยาเสพติดให้โทษประเภท 1 ยาบ้าจำนวน 24 กระสอบ 2. โทรศัพท์เคลื่อนที่จำนวน 1 เครื่อง 3. รถยนต์ฮอนด้ายี่ห้อ Jazz จำนวน 1 คัน โดยกล่าวหาว่าร่วมกันมียาเสพติดให้โทษประเภท 1 ยาบ้าไว้ในครอบครองเพื่อจำหน่ายโดยไม่ได้รับอนุญาตคดีนี้สืบเนื่องจากการขยายผลการจับกุมเมื่อ วันที่ 5 มีนาคม 2563 เจ้าหน้าที่ตำรวจ กก.1 บก.ปส.4 ได้สืบทราบว่า นายเลิศมงคล บุญดี หรืออาร์ม ขับขี่รถยนต์ ฮอนด้า แจ๊ซ สีขาวทะเบียน กล 7071 พระนครศรีอยุธยา มาจอดที่หน้าบ้านหลังหนึ่งในพื้นที่ หมู่ 8 ตำบลเชียงรากน้อย อำเภอบางปะอิน จังหวัดพระนครศรีอยุธยา เจ้าหน้าที่ตำรวจจึงได้แสดงตัว และแสดงหมายจับพร้อมแจ้งข้อกล่าวหาให้นายเลิศมงคลจากการสอบถามนายบุญเลิศ ให้การยอมรับว่า ยังมียาเสพติดซุกซ่อนที่ห้องเช่าไม่มีเลขที่ ซอยเปรมฤทัย 8 ตำบลเชียงรากน้อย อำเภอบางปะอิน จังหวัดพระนครศรีอยุธยา มี นางสมหวัง จิตรจันทร์ อายุ 51 ปี เป็นผู้ดูแลห้องเช่าอยู่ จึงให้นำกำลังเจ้าหน้าที่ตำรวจเข้าตรวจค้น ที่สถานที่ดังกล่าวจากการตรวจค้นพบยาเสพติดของการจำนวน 5.5 ล้านเม็ด จึงตรวจยึดไว้และนำส่งพนักงานสอบสวน บก.ปส.4 เพื่อดำเนินคดีต่อไป.
ตำรวจ ปส.บุกจับแก๊งยาบ้าคาห้องเช่าใน อ.บางปะอิน ได้ 2 ผู้ต้องหาพร้อมยาบ้าซุกซ่อนอยู่ 24 กระสอบ จำนวน 5.5 ล้านเม็ด หลังขยายผลจากการจับครั้งก่อนแล้วพบว่ามีการซุกซ่อนยาเสพติดในบ้านหลังดังกล่าว
จับยาบ้า,ยาบ้า 5.5 ล้านเม็ด,จับยาเสพติด,อ.บางปะอิน,พระนครศรีอยุธยา,ทลายแก๊งยาบ้า,ตำรวจ ปส.,ข่าวทั่วไป